Kui eilne päev lõppu jõudis, valutas mu pea nii rämedalt. Ilmselt kogu sellest stressist, mis see päev tõi. Sain megapalju kirju, sain häid nõuandeid, sain infot päris palju, aga seda, mida lootsin, ei. Ega tegelikult mu panused ei olnudki nii suured, et nt saan teada inimese nime või midagi.
Igatahes, mu pea nii rämedalt õhtul valutas ja ma tundsin, et see on stressist. Peavalud on mu üks suurimaid õudusunenägusid. Mul on need aastaid olnud ja üks kord oli lausa nii hull, et käisin optometristi juures, kes mu silmad üle kontrollis. Tol ajal ma käisin koolis ja õppisin e-õppes ning veetsin palju aega arvutiekraani taga tänu sellele. Ja tuligi välja, et mul olid pingepeavalud sellest ekraanivalgusest. Mõelge, see oli mingi 5 aastat tagasi.
Oleks ma siis teadnud, et on olemas spetsiaalsed prillid, mis su silmi selle ekraanilt vastu kiirgava sinise valguse eest kaitseb, siis…. siis oleks palju peavalusid ja pisaraid olemata jäänud. 😀
Sest mul ikka olid väga jõhkrad peavalud.
Täna aga olen palju targem ja peavalud vaba. Mulle saatis Darmati ühed ilusad mustade raamidega sinise valguse prillid 18 mai. 18 mai! Jah. Ja ma võin hetkel 100% öelda, et sellest päevast ei ole mul kordagi enam peavalusid olnud. Ja ei, ma ei ole ekraani taga olemist vähendanud. Kuigi eks see hulga kasulikum oleks, eksole.
Okei, kahel korral on mu pea valutanud – kui mul kõrvapõletik oli ja nüüd eile. Võib olla, et eilne valu ei olnud isegi stressist vaid jälle sellest ekraanist, sest eile oli ekraani taga istumist tavapärasest rohkem ja ma ei suvatsenud prille kanda. Oma lollus.
Aga ma tõesti olen nendega rahul ja tunnen, et see on mu elukvaliteeti väga palju paremaks muutnud.
Ja ei, nad üldse ei palunud mul seda postitust kirjutada. Me küll tcgime mitu korda koostööd, aga nende soov oli teha minu instagramis vaid paar auhinnamängu.
Ma kirjutan seda kõike hetkel otse sellepärast, et eile, kui üritasin selle ilge peavaluga magama jääda, kirusin end maapõhja, et prille ei kandnud ekraani taga. Ja lisaks sellele, et prillid mind väga palju aitavad, on nad ka väga ilusa välimusega. 😊 Ja mudeleid on rohkem kui need kaks ning nad müüvad ka lahedaid päikeseprille.
Kirjutasin ka neile nüüd ja mõtlesin, et sebin sooduskoodi välja ehk keegi kannatab ka selliste peavalude käes ja otsib väljapääsu. Kood on JANE10 ja sobivad prillid vali välja siit: www.darmati.eu